জয়প্রকাশ নারায়ণ

জয়প্রকাশ নারায়ণ (১১ অক্টোবর ১৯০২ - ৮ অক্টোবর ১৯৭৯) জনপ্রিয়ভাবে জে পি বা লোক নায়ক (ইংরেজি ভাষায় দি  পিপলস লিডার) নামে পরিচিত, তিনি ছিলেন একজন ভারতীয় স্বাধীনতা কর্মী, তাত্ত্বিক, সমাজতান্ত্রিক এবং রাজনৈতিক নেতা। তিনি ভারত ছাড়ো আন্দোলনের বীর নামেও পরিচিত এবং ১৯৭০-এর দশকের মাঝামাঝি প্রধানমন্ত্রী ইন্দিরা গান্ধীর বিরুদ্ধে বিরোধী নেতৃত্ব দেওয়ার জন্য তাকে স্মরণ করা হয়, যার পতনের জন্য তিনি "সম্পূর্ণ বিপ্লব" করার আহ্বান জানিয়েছিলেন। তার জীবনী জয়প্রকাশ তার জাতীয়তাবাদী বন্ধু এবং হিন্দি সাহিত্যের বিশিষ্ট লেখক রামবৃক্ষ বেনিপুরী লিখেছিলেন। ১৯৯৯ সালে তিনি তার সামাজিক কাজের স্বীকৃতিস্বরূপ মরণোত্তরভাবে ভারতের সর্বোচ্চ বেসামরিক পুরস্কার ভারতরত্ন লাভ করেন। অন্যান্য পুরস্কারগুলির মধ্যে রয়েছে ১৯৬৫ সালে পাবলিক সার্ভিসের জন্য ম্যাগসেসে পুরস্কার।

আপদকালীন সময় তার নেতৃত্বে যে আন্দোলন হয়েছিল তাকে জেপি মুভমেন্ট বলা হয়।

শৈশবকাল
জয়প্রকাশ নারায়ণ জন্মগ্রহণ করেছিলেন ১১ই অক্টোবর ১৯০২ সালে। তিনি সীতাবাদিয়ারা গ্রামে জন্মগ্রহণ করেছিলেন যেটি আগ্রা ও ঔধের সংযুক্ত প্রদেশ, ব্রিটিশ ভারত (বর্তমানে বালিয়া জেলা, উত্তর প্রদেশ, ভারত) অবস্থিত।Bimal Prasad (ed.), A Revolutionary's Quest (Delhi: Oxford University Press, 1980) p IX. সীতাবদিয়ারা একটি বিরাট গ্রাম, দুটি রাজ্য এবং তিনটি জেলায় বিস্তৃত — বিহারের সারন এবং ভোজপুর এবং উত্তর প্রদেশের বালিয়া। তার বাড়ি বন্যাকবলিত ঘর্ঘরা নদীর তীরে ছিল। প্রতিবার বর্ষায় নদীটি বয়ে গেলে, বাড়িটি কিছুটা ক্ষতিগ্রস্ত হত, অবশেষে তার পরিবার কয়েক কিলোমিটার দূরে একটি জনবসতিতে যেতে বাধ্য হয়েছিল, যা এখন জয় প্রকাশ নগর নামে পরিচিত এবং গ্রামটি উত্তরপ্রদেশের সীমানায় পড়েছে।

তিনি কায়স্থ পরিবার থেকে এসেছিলেন। তিনি হর্ষু দয়াল ও ফুল রানী দেবীর চতুর্থ সন্তান ছিলেন। তার বাবা হর্ষু দয়াল রাজ্য সরকারের খাল বিভাগের একজন জুনিয়র কর্মকর্তা ছিলেন এবং প্রায়শই এই অঞ্চলটি ভ্রমণ করতেন। নারায়ণ যখন ৯ বছর বয়সী ছিলেন, তখন তিনি পাটনার কলেজিয়েট বিদ্যালয়ের ৭ম শ্রেণিতে ভর্তির জন্য তার গ্রাম ছেড়েছিলেন। এটি ছিল গ্রামীণ জীবন থেকে তার প্রথম বিরতি। তিনি সরস্বতী ভবন নামে একটি ছাত্র হোস্টেলে থাকতেন, যেখানে বেশিরভাগ ছেলেদের বয়স কিছুটা বড় ছিল। তাদের মধ্যে বিহারের প্রথম মুখ্যমন্ত্রী শ্রী কৃষ্ণ সিনহা, তার সহকারী  নারায়ণ সিনহা সহ আরও কিছু ভবিষ্যত নেতা ছিলেন যারা রাজনীতি এবং একাডেমিক বিশ্বে ব্যাপক পরিচিতি লাভ করেছিলেন।

১৯২০ সালের অক্টোবরে, ১৮ বছর বয়সী নারায়ণ ব্রজ কিশোর প্রসাদের ১৪ বছরের কন্যা প্রভাবতি দেবীকে বিয়ে করেছিলেন, যিনি তার নিজের অধিকারে যথেষ্ট সচেতন ছিলেন।,তাদের বিয়ের পরে, যেহেতু নারায়ণ পাটনায় কর্মরত ছিলেন এবং তার স্ত্রীর পক্ষে তার সঙ্গে থাকা কঠিন ছিল, তাই গান্ধীর আমন্ত্রণে প্রভাবতী সবরমতী আশ্রমের (আহমেদাবাদ) বাসিন্দা হয়েছিলেন।

জয়প্রকাশ তার কিছু বন্ধু সহ ১৯১৯ সালে রাওলাট আইন পাসের বিরুদ্ধে গান্ধী দ্বারা পরিচালিত অসহযোগ আন্দোলন সম্পর্কে মাওলানা আবুল কালাম আজাদের মতামত শুনতে যান। মাওলানা ছিলেন একজন উজ্জ্বল বক্তা এবং তার ইংরেজ পড়াশোনা বয়কট করার আহ্বান ছিল "ঝড়ের আগে পাতার মতো"। জয়প্রকাশ তার চিন্তা থেকে দূরে সরে গেল এবং মুহূর্তে যেন আকাশে উঠে গেল। একটি দুর্দান্ত ধারণার বাতাসের সাথে উড়ে যাওয়ার সেই সংক্ষিপ্ত অভিজ্ঞতা তার অন্তরের উপর ব্যাপকভাবে প্রভাব ফেলেছিল।

জয়প্রকাশ মাওলানার কথায় মনোনিবেশ করেছিলেন এবং তার পরীক্ষার মাত্র ২০ দিন আগে বিহার জাতীয় কলেজ ত্যাগ করেন। জয়প্রকাশ রাজেন্দ্র প্রসাদ দ্বারা প্রতিষ্ঠিত একটি কলেজ বিহার বিদ্যাপীঠে যোগদান করেছিলেন এবং গান্ধীর অনুরাগী নারায়ণ সিনহার পছন্দের ছাত্রদের মধ্যে সেরা একজনে পরিণত হয়েছিল।

যুক্তরাষ্ট্রে উচ্চশিক্ষা
বিদ্যাপীঠে কোর্স শেষ করে দেওয়ার পরে, জয়প্রকাশ আমেরিকাতে পড়াশোনা চালিয়ে যাওয়ার সিদ্ধান্ত নিয়েছিলেন।
বিশ বছর বয়সে, জয়প্রকাশ কার্গো জাহাজ জানুসে চড়ে যাত্রা করেছিলেন, এবং প্রভবতী সেসময় সবরমতীতে ছিলেন। জয়প্রকাশ ১৯২২ সালের ৮ ই অক্টোবর ক্যালিফোর্নিয়ায় পৌঁছেছিলেন এবং ১৯২৩ সালের জানুয়ারিতে ইউনিভার্সিটি অফ ক্যালিফোর্নিয়াতে ভর্তি হন। 

পরিবার
১৭ বছর বয়সে, জয়প্রকাশ ১৯১৯ সালের অক্টোবরে আইনজীবী এবং জাতীয়তাবাদী ব্রিজ কিশোর প্রসাদের কন্যা প্রভবতী দেবীর সাথে বিবাহ বন্ধনে আবদ্ধ হন। প্রভাবতী খুব স্বাধীনচেতা ছিলেন এবং গান্ধীর আমন্ত্রণে তার আশ্রমে থাকতে গিয়েছিলেন এবং জয়প্রকাশ পড়াশোনা চালিয়ে যান। প্রভাবতী দেবী ক্যান্সারের সাথে দীর্ঘ লড়াইয়ের পরে ১৯৭৩ সালের ১৫ এপ্রিল মারা যান।

সম্মাননা
ভারতরত্ন, ১৯৯৯ (মরণোত্তর) জনসাধারণের কল্যাণের জন্য: এটি ভারতের সর্বোচ্চ বেসামরিক পুরস্কার।
রাষ্ট্রভূষণ পদক এফআইই ফাউন্ডেশন, ইচালকরনজি
রামোন ম্যাগসেসে পুরস্কার, ১৯৬৫ সালে জনসাধারণের কল্যাণকামী কাজের জন্য।

তথ্যসূত্র 

বিষয়শ্রেণী:১৯০২-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:জনতা পার্টির রাজনীতিবিদ
বিষয়শ্রেণী:ভারতীয় সমাজতন্ত্রী
বিষয়শ্রেণী:ভারতরত্ন প্রাপক
বিষয়শ্রেণী:বিহারের সমাজকর্মী
বিষয়শ্রেণী:পাটনার রাজনীতিবিদ
বিষয়শ্রেণী:ভারতীয় শান্তিবাদী
বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতের ইংরেজি ভাষার লেখক
বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:প্রজা সমাজতান্ত্রিক দলের রাজনীতিবিদ